|  |  |
| --- | --- |
|  | БЕКІТЕМІН:  Қарағанды облысы білім  беруді дамыту ОӘО  \_\_\_\_\_\_\_Кожахметова Г.Ш.  «\_\_\_\_\_\_\_»\_\_\_\_\_\_\_\_\_\_2015 ж. |

**Қарағанды облысы Білім басқармасы білім беру мекемелеріндегі педагогтер арасында Абай Құнанбайұлының 170 жылдығына арналған облыстық сынып сағаттар байқауын өткізу туралы ереже**

**1. Жалпы ережелер**

1.1. Осы ереже білім беру мекемелері педагогтері арасында Абай Құнанбайұлының 170 жылдығына арналған облыстық тақырыптық сынып сағаттары сайысын (бұдан әрі – Сайыс) өткізу мақсаттарын, міндеттерін, ұйымдастыру тәртібін, шартын анықтайды, оған қатысушыларға қойылатын талаптарды, қатысушыларды бағалау өлшемдерін, қорытынды шығару және жеңімпаздарды марапаттау тәртібін көрсетеді.

1.2.  Сайыстың ұйымдастырушылары және құрылтайшылары Қарағанды облысының Білім басқармасы, Қарағанды облысының Білім беруді дамыту оқу-әдістемелік орталығы болып табылады.

1.3. Сайыс мақсаты:

- оқушыларға білім беруде заманауи тәсілдерді іске асырып жатқан шығармашыл педагогтерді қолдау;

- Білім беру мекемелерінің өскелең ұрпақтың дүниетанымы мен жеке тұлғалық өсуін қалыптастырудағы рөлін арттыру.

1.4. Сайыс міндеттері:

- мұғалімдердің өзін-өзі көрсетуі және педагогикалық тәжірибесін таратуы үшін жағдай жасау;

- жалпыға міндетті жалпы білім беру мемлекеттік стандарттарын енгізу жағдайында педагогтердің шығармашылық әлеуетін анықтау;

- мұғалімдердің заманауи педагогикалық технологияларды пайдалану жұмысын жандандыру;

- инновациялық әдістемелік нұсқаулар банкін құру.

1.5. Сайысқа қатысуға шақырылады:

- пән мұғалімдері;

- сынып жетекшілері;

- білім беру мекемелерінің басқа қызметкерлері.

1.6. Сайысты дайындауға және өткізуге ҚО ББҚ ОӘО жетекшілік жасайды, оның мекен жайы: Қарағанды қ., С. Сейфуллин көш. 8/2. Телефон/факс: 8(7212)50-61-16. E-mail: [umc\_ro\_ karaganda@mail.ru](mailto:umc_ro_%20karaganda@mail.ru).

**2. Сайысты ұйымдастыру және өткізу**

2.1. Сайыс 2015 жылдың 06 ақпанынан 01 сәуіріне дейін 3 кезеңде өткізіледі.

1 кезең – білім беру мекемесі деңгейінде 06.02.15ж.- 20.02.15ж.;

2 кезең - аудандық (қалалық) деңгей 23.02.2015ж.-13.03.2015ж.;

3 кезең - облыстық, қорытынды деңгей 16.03.2015ж.- 01.04.2015ж.

Аудандық (қалалық) деңгейде І орын алған жеңімпаздар облыстық кезеңге қатысады.

Сайыс мәресі шеберлік сабағын өткізуден тұрады. Өткізілу уақыты - 20 минут.

2.2. Сайысты ұйымдастыру, өткізу және қорытындысын шығару, жеңімпаздарды марапаттау үшін ұйымдастыру комитеті және қазылар алқасы құрылады.

2.3. Ұйымдастыру комитеті облыстық деңгейде Сайыс туралы бұқаралық ақпарат құралдарында ақпарат таратуды жүзеге асырады, байқауға шығармашылық материалдардың берілу мерзімін, Сайысты өткізу күнін анықтайды, қазылар алқасының жұмысын қамтамасыз етеді, Сайысқа қатысушыларды марапаттау формасы мен тәртібін белгілейді.

2.4. Сайысты ұйымдастырушылар 3.3. бөліміне сәйкес тапсырыстар бойынша аудандық (қалалық) деңгейдегі сайысқа қатысу үшін аймақтарға шығуды жоспарлайды;

2.5. Сайыс жеңімпаздары мен жүлдегерлерінің тізімін ұйымдастыру комитеті бекітеді және ББҚ ОӘО сайтына қол жетімді ашық түрде орналастырылады.

Сайыс қорытындысы 2015 жылдың сәуір айында «Ізденіс» газетінде жарияланады, ҚО ББҚ ОӘО сайтында – umckrg.gov.kz. орналастырылады.

**3. Сайыстың өткізілу шарты**

3.1. Сынып сағаттарының тақырыптары:

1. Абай Құнанбайұлының өмірі мен шығармашылығы;
2. Абай және ән өнері;
3. Абай шығармашылығы;
4. Қара сөздер;
5. Абай – ағартушы;
6. Абай Құнанбайұлының шығармашылық мұрасы.

3.2. Сайысқа қатысушыларды бағалау өлшемдері:

- бекітілген тақырыптар бойынша ұсынылған шығармашылық материалдардың формасы мен мазмұнының сәйкестілігі;

- тақырыптың ашылу деңгейі;

- авторлық шешімдер мен стандарттық емес идеялар;

- ақпараттық технологиялардың пайдаланылуы;

- кәсібиліктің, білімдарлықтың, білгірліктің, құзіреттіліктің жоғары деңгейін таныту.

3.3. Қалалық\аудандық ББ-нан Сайыстың аудандық (қалалық) деңгейіне қатысу үшін өтініштер ҚО ББҚ ОӘО мына электронды мекен жайына [umc\_ro\_karaganda@mail.ru](mailto:umc_ro_karaganda@mail.ru) ***тәрбие бөлімі Сайыс***  белгісімен  ***2015 жылдың 16 наурыздан кешіктірілмей***  жіберілуі тиіс**.**

3.4. Сайыстың екінші кезеңіне қатысу үшін белгіленген мерзімнен кешігіп жіберілген өтініштер қарастырылмайды.

3.5. Ұйымдастыру комитетіне Сайысқа ұсынылған шығармашылық материалдарды қоғамдық мақсатта пайдалануға: әдістемелік құрал ретінде шығаруға, сайтқа орналастыруға құқық беріледі..

3.6. Аудандық (қалалық) деңгейде І орын алған жеңімпаздар ұйымдастыру комитетіне сынып сағаттары бойынша шығармашылық материал ұсынады:

Қазақ және орыс тілдерінде дайындалған баспа түрінде бір дана (файл папкасында, 14 өлшемді Times New Roman шрифтімен басылған, жол аралық интервалы – бір, жиегі: жоғарғы, төменгі жағы – 1 см, сол жағы – 2,5 см, оң жағы 1,5 см болатын 5-7 бет көлеміндегі қағазда) және электронды түрде (CD-ROM) бір дана.

3.7. Шығармашылық материалдың титул бетінде көрсетіледі: Сайыс аты, орта білім беру мекемесінің толық атауы; жұмыстың формасы мен тақырыбы; құрастырушының толық тегі, аты, әкесінің аты; қызметі; орта білім беру мекемесінің пошталық мекен жайы, телефоны, Е-mail.

3.8. Сайысқа келген материалдар рецензияланбайды және қайтарылмайды.

**4. Қорытынды шығару және марапаттау**

4.1. Сайысқа қатысушыларды бағалауды құрамына білім беру мекемелерінің білікті мамандары, қоғамдық және шығармашыл ұйымдардың өкілдері кіретін құзіретті қазылар алқасы іске асырады.

4.2. Сайыстың облыстық кезеңі және жеңімпаздарды марапаттау рәсімі 2015 жылдың 19 наурызында болады.

4.3. Қазылар алқасы жұмыстарды 10 ұпайлық жүйеде 3.2.-бөліміне сәйкес өлшемдер бойынша бағалайды. Ұпайлар жинақталады. Жоғары ұпай санын жинақтаған қатысушылар Сайыс жеңімпаздары атанады.

4.4. Қазылар алқасының шешімі шешуші болып табылады және өзгертілмейді. Қазылар алқасының шешімі бойынша хаттама толтырылады.

4.5. Облыстық кезеңге қатысушылардың барлығы дипломдармен және алғыс хаттармен марапатталады.